জাঁইফল (ইংৰাজীঃ Nutmeg; বৈজ্ঞানিক নামঃ Myristica Fragrans; শ্ৰেণীঃ Myristicaceae) হৈছে এবিধ সুগন্ধি মছলা। জাঁইফল মছলাবিধ উদ্ভিদজোপাৰ গুটিৰ শাহ আৰু জাঁইপত্ৰী হ'ল গুটিটোক আৱৰি থকা ৰেটিকুলেট এৰিল অংশ। এই গুটি আৰু এৰিলক আৱৰি এটা প্ৰায় ১.২৫ ছেণ্টিমিটাৰ ডাঠ পেৰিকাপ অংশ থাকে।\nজাঁইফলৰ খেতি প্ৰধানত মালয়েছিয়া, ইণ্ডোনেছিয়া, ৱেষ্ট ইণ্ডিজ, ভাৰতবৰ্ষ, শ্ৰীলংকা আদিত কৰা হয়। পৃথিৱীৰ মুঠ জাঁইফল উৎপাদনৰ শতকৰা ৮৫ ভাগ ইণ্ডোনেছিয়া আৰু গ্ৰিনেদাই উৎপন্ন কৰে। ভাৰতবৰ্ষত ইয়াৰ খেতি তামিলনাডু, কেৰালা, কৰ্ণাটক, গোৱা আৰু মহাৰাষ্ট্ৰত কৰা হয়। সাধাৰণতে উত্তৰ আৰু সেমেকা জলবায়ু অঞ্চলত জাঁইফলৰ খেতি ভাল হয়।\nচিৰসেউজী, সুগন্ধিবিশিষ্ট এই মছলা উদ্ভিদজোপা সাধাৰণতে ৯ ৰ পৰা ১২ মিটাৰ পৰ্যন্ত ওখ হোৱা দেখা যায় যদিও প্ৰায় ২০ মিটাৰ পৰ্যন্তও ওখ গছ আছে। ইয়াৰ ফলবিলাক পকিলে হালধীয়া বৰণৰ হয় আৰু নিজে নিজে সোঁমাজেৰে দীঘলীয়াকৈ ফাটি যায়। তেতিয়া ৰঙচুৱা বৰণৰ এৰিলে আৱৰা জাঁইফলটো আকৰ্ষণীয়ভাৱে দৃশ্যভূত হয়। জাঁইফল উদ্ভিদজোপাৰ পাতবোৰ ৫-১৫ ছেণ্টিমিটাৰ দীঘল আৰু ২-৭ ছেণ্টিমিটাৰ বহল হয়।\nপ্ৰতি ১০০ গ্ৰাম জাঁইফলত থকা খাদ্য সংযুতিঃ\n↑ 1.0 1.1 1.2 1.3 ড॰ অখিল বৰুৱা (জুলাই ২০০০). "মছলাৰ কাহিনী (জাঁইফল আৰু জাঁইপত্ৰী)". অকনিহঁতৰ বিজ্ঞান আলোচনী (নতুন আৱিষ্কাৰ) খণ্ড ১৩ (৭ম সংখ্যা): পৃষ্ঠা ২৯-৩০.\n"https://as.wikipedia.org/w/index.php?title=জাঁইফল&oldid=249381"ৰ পৰা অনা হৈছে\nএই পৃষ্ঠাখন ১৫ অক্টোবৰ, ২০২০ তাৰিখে ১৪ঃ৫৬ বজাত অন্তিম সংশোধন কৰা হৈছিল।
